L 276/22 Jurnalul Oficial al Uniunii Europene 19.10.2007 DECIZIA COMISIEI din 20 decembrie 2006 privind ajutorul de stat C 12/05 (ex N 611/03) pe care Germania intenționează să îl aplice în beneficiul e-glass AG [notificată cu numărul C(2006) 6587] (Numai textul în limba germană este autentic) (Text cu relevanță pentru SEE) (2007/656/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special primul paragraf din articolul 88 alineatul (2), având în vedere Acordul privind Spațiul Economic European, în special articolul 62 alineatul (1) litera (a), având în vedere Regulamentul (CE) nr. 659/1999 al Consiliului din 22 martie 1999 care prevede norme detaliate pentru aplicarea articolului 93 din Tratatul CE (!), în special articolul 9, după ce părțile interesate au fost invitate să îşi prezinte observațiile în conformitate cu aceste dispoziții (*) şi având în vedere observațiile acestora, întrucât: 1. PROCEDURA (1) Prin scrisoarea din 15 decembrie 2003, înregistrată la data de 18 decembrie 2003, Germania a informat Comisia cu privire la ajutorul pentru investiții prevăzut în beneficiul e-glass AG, Osterweddingen, (N 611/03) în conformitate cu obligația de notificare prevăzută în cadrul multisectorial din 1998 privind ajutorul regional pentru proiecte mari de investiții (denumit în continuare „MSF 1998”) ()). La datele de 23 ianuarie şi 27 februarie 2004, Comisia a solicitat informații suplimentare. Germania a furnizat informațiile solicitate prin scrisoarea din data de 13 februarie2004, înregistrată în aceeaşi zi, precum şi prin scrisoarea din 4 martie 2004, înregistrată în aceeaşi zi. (2) La data de 20 aprilie 2004 Comisia a aprobat, cu numărul de referință C (2004) 1350 final, intensitatea ajutorului de stat pentru e-glass AG notificată în MSF 1998. (3) Prin scrisoarea din data de 25 octombrie 2004, înregistrată la 26 octombrie 2004, Germania a informat Comisia cu privire la faptul că o parte din informațiile referitoare la proprietarii e-glass AG din notificarea inițială erau incorecte şi au solicitat Comisiei modificarea deciziei din 20 aprilie 2004. () JOL 83, 27.3.1999, p. 1. Regulament, astfel cum a fost modificat prin Actul de aderare din 2003. () JO C 220, 8.9.2005, p. 3. () JO C107, 74.1998, p. 7. (4)  Prin scrisoarea din data de 8 februarie 2005, înregistrată la 9 februarie 2005, Germania a furnizat informații suplimentare. (5) Prin scrisoarea din data de 24 februarie 2005, cu numărul de referință D/51447, Comisia a oferit Germaniei ocazia de a-şi prezenta observațiile cu privire la intenția Comisiei de a-şi abroga decizia din 20 aprilie 2004 prin iniţierea procedurii de investigație formale. Germania şi-a prezentat observațiile în scrisoarea din 4 martie 2005, înregistrată la data de 8 martie 2005. (6) Prin scrisoarea din 20 aprilie 2005, cu numărul de referință C(2005) 1114 final, Comisia a informat Germania cu privire la decizia sa de a iniția procedura prevăzută la articolul 88 alineatul (2) din Tratatul CE referitoare la ajutorul acordat întreprinderii e-glass AG. Decizia Comisiei de a iniția procedura a fost publicată în Jurnalul Oficial al Uniunii Europene (*). Comisia a invitat părțile interesate să îşi prezinte observațiile. (7) Germania şi-a prezentat observațiile în scrisoarea din 7 iunie 2005, înregistrată la data de 9 iunie 2005. (8) Comisia a primit observațiile părților interesate prin scrisorile din următoarele date: 3 octombrie 2005, înregistrată la 4 octombrie 2005, 7 octombrie 2005, înregistrată la 10 octombrie 2005 şi 10 octombrie 2005, înregistrată în aceeaşi zi. Comisia a transmis comentariile Germanie, căreia i s-a oferit ocazia de a reacţiona. Observaţiile Germaniei au fost primite prin scrisoarea din data de 22 noiembrie 2005, înregistrată la 25 noiembrie 2003. 2. DESCRIEREA MĂSURII DE AJUTOR (9) Germania intenționează să furnizeze ajutor regional național pentru investiţii în beneficiul societății cu răspundere limitată e-glass AG („e-glass”) în vederea înființării unei noi fabrici pentru producerea de sticlă flotată brută în Saxony-Anhalt, Germania. () A se vedea nota de subsol 1.